Acțiune introdusă la 6 decembrie 2021 – Société des produits Nestlé/EUIPO – The a2 Milk Company (A2)
(Cauza T-759/21)
Limba în care a fost formulată acțiunea: engleza
Părțile
Reclamantă: Société des produits Nestlé SA (Vevey, Elveția) (reprezentanți: A. Jaeger-Lenz și J. Thomsen, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: The a2 Milk Company Ltd (Auckland, Noua Zeelandă)
Datele privind procedura în fața EUIPO
Titularul mărcii în litigiu: reclamanta în fața Tribunalului
Marca în litigiu: înregistrarea internațională care desemnează Uniunea Europeană a mărcii figurative A2 – înregistrarea internațională care desemnează Uniunea Europeană nr. 1 438 650
Procedura care s-a aflat pe rolul EUIPO: procedură de opoziție
Decizia atacată: Decizia Camerei a patra de recurs a EUIPO din 15 octombrie 2021 în cauza R 2447/2020-4
Concluziile
Reclamanta solicită Tribunalului:
anularea deciziei atacate;
anularea Deciziei diviziei de opoziție a EUIPO din 17 noiembrie 2020, precum și respingerea în totalitate a opoziției nr. B 3080425 și admiterea înregistrării internaționale nr. WO 1438650 în vederea desemnării în Uniunea Europeană și;
obligarea EUIPO la plata cheltuielilor de judecată aferente procedurii în fața Tribunalului și obligarea intervenientului eventual la plata cheltuielilor efectuate la EUIPO în procedurile de opoziție și de recurs.
Motivul invocat
încălcarea articolului 8 alineatul (1) litera (b) din Regulamentul (UE) 2017/1001 al Parlamentului European și al Consiliului.
____________